NaiveNeuron/SloPal huggingface dataset:
Suja, Miroslav, poslanec NR SR (2021-05-12):
Ďakujem za slovo. Pani poslankyňa Halgašová, skúste mi povedať, vy v SaS čo ste konkrétne urobili, aby sa táto situácia zlepšila? Povedzme pri tých pekároch. Povedzte mi aspoň jeden konkrétny krok, čo ste presadili vo vláde, aby sa zlepšila, poviem príklad, produkcia potravín domácich výrobcov u pekárov. Jeden jediný skúste mi povedať. Hovoríte, že naši producenti trpia. Ale vďaka komu trpia, pani poslankyňa? Vďaka nám opozičným poslancom alebo vďaka vám, že nenapĺňate programové vyhlásenie vlády? Hovorili ste, že nedostali štátnu podporu, že, dotácie ako tí zahraniční, že nedostali z fondu obnovy nič. Ale, pani poslankyňa, vďaka komu to nedostali? Vďaka komu nedostali z fondu obnovy nič? No vďaka našej vláde a najneschopnejšiemu ministrovi, akého v histórii Slovensko malo, pánovi Mičovskému. Čo vy ako v SaS-ke ste urobili, aby sa, toto nebolo? A hovoríte, že lacnejšie, že cena robí. Pre SaS-ku je všetko cena. Viete prečo? Lebo zahraničné vlády dotujú výrobcov potravín, dotujú pôdohospodárov, preto majú nižšiu cenu, ako sú výrobné náklady, aby mohli zničiť slovenských výrobcov, výrobcov potravín a poľnohospodárov. Tak ako ste vy pomohli našim, aby sa tomuto dokázali brániť, aby aj naši mali nižšie ceny? Vy v SaS-ke, hej? Pritom sú možnosti, ako sa to dá. Sú možnosti. Nie je možné, aby sa sem vozilo trvanlivé mlieko za takú nízku cenu. Nie je možné, aby sa sem vozilo maslo za takú nízku cenu bez toho, že by ich niekto nedotoval. Tak keď nechcete dať peniaze poľnohospodárom, tak dám na hranice kontroly a hygiena bude kontrolovať každý kamión, každý sklad, kde to je a každé myšie hovno, zavriem na tridsať dní celý sklad a celú prevádzku a keď nebudú tridsať dní predávať, tak si uvedomia, že radšej budú predávať slovenské potraviny, ako majú... (Prerušenie vystúpenia časomerom.)
Čepček, Martin, poslanec NR SR (2021-05-13):
Ďakujem. Pán poslanec, ja som to tu už povedal, vedelo sa, že núdzový stav raz skončí a bolo na to štrnásť mesiacov, kedy trvala táto pandémia, medzirezortné pripomienkové konanie tiež chvíľu trvá, pokiaľ sa pripomienkujú zákony. Ja som žiadal od februára akékoľvek legislatívne opatrenia, akékoľvek. Ja som nehovoril, že to musí byť pandemický zákon, ja som žiadal akékoľvek. To znamená či zákon o hospodárskej mobilizácii, alebo zákon o zdravotníctve, alebo ja neviem o čom, ale jednoducho akýkoľvek, akékoľvek legislatívne opatrenia. Za štrnásť mesiacov to prišlo na poslednú chvíľu v skrátenom legislatívnom konaní. Ďakujem.
Viskupič, Jozef, poslanec NR SR (2013-09-18):
Ďakujem, pán predsedajúci. Mám pocit, že tomu sa hovorí „hrach na stenu hádzať“. Som tu v súčasnej situácii od ôsmej hodiny raňajšej odvčera, čo bude pomaly 36 hodín, a počul som niekoľkokrát povedať zásadné argumenty. Chcem povedať, že ma uráža, že cez deň príde obrázok, ako sa zabáva na účet občanov tejto krajiny pán premiér Fico, pán minister Kaliňák, pán minister Glváč, pani ministerka Zvolenská a pán minister Kažimír, ktorí sa vozia na kolotoči alebo na bicykli s označením vládneho špeciálu namiesto toho, aby pred volenými zástupcami tejto krajiny, krajiny sa prišli zodpovedať za svoje rozhodnutia, za ktoré majú niesť zodpovednosť pred časťou volených zástupcov. Premiér Fico nie je predsa premiérom voličov SMER-u. Premiér Fico je premiérom všetkých občanov, aj tých, ktorí sú hore na balkóne, a nás zástupcov. Ja, skutočne mi stojí rozum nad tým, že arogancia moci prevedená ad absurdum, že na bicykel alebo na kolotoč si napíšem „vládny špeciál“ a opäť zdvíham prostredník, tak ako po voľbách nápojom Coca-Cola. Toto nemá obdobu! A ja by som si prial, aby za toto bola vyvodená zodpovednosť, aj keď nie nami, tak jeho voličmi a voličmi, ktorí volili nás. Ďakujem.
Kaník, Ľudovít, poslanec NR SR (2013-07-01):
Ďakujem. Jozef, určite ťa viedla chvályhodná snaha podporiť dobrú vec, ja som túto novelu tiež podpísal, ale musím povedať, že začal si veľmi zle, pretože zníženie príspevku do druhého piliera nie je nič pozitívne. A v budúcnosti už relatívne blízkej znamená podstatné zhoršenie životnej úrovne dôchodcov, budúcich dôchodcov. Z tvojho vystúpenia cítiť hlbokú nedôveru k čomukoľvek spravovanému súkromným spôsobom. Tu len dávam do pozornosti, že všetky banky sú súkromné spoločnosti, všetky poisťovne sú súkromné spoločnosti a všetky ďalšie finančné inštitúcie sú súkromné spoločnosti. Neopodstatnená nedôvera voči dobre kontrolovanému a regulovanému súkromne spravovanému dôchodkovému systému je neopodstatnená. Naopak, viera v štát je hlboko nebezpečná pre budúcich dôchodcov, pretože štát a jeho systém priebežného financovania nemá šancu zabezpečiť dôstojný život dôchodcov, budúcich dôchodcov v starobe. Práve preto je ten systém veľmi regulovaný, ktorý máme na Slovensku. Nemá nič spoločné s tými americkými príkladmi. A je najbezpečnejším finančným spôsobom alebo spôsobom správy financií na Slovensku, bezpečnejším ako banky, bezpečnejším ako poisťovňa, kontrolovanejším a regulovanejším. A posledná vec. Vôbec to nemá spoločné nič so súčasnými dôchodcami. Na tých to nemá žiadny dopad, ani pozitívny, ani negatívny. Má to... (Prerušenie vystúpenia časomerom.)
D. Švantner, poslanec: (2002-04-10):
J. Migaš, predseda NR SR: Pán poslanec Hofbauer, nech sa páči. R. Hofbauer, poslanec: Pán poslanec Hort, ak sa odvolávate na diplomaticky citlivý odkaz do Budapešti, tak ten diplomatický citlivý odkaz zo slovenskej strany Dzurindovej vlády je tak citlivý, že buď vyslaný nebol, buď budapeštianskou stranou nebol prijatý, alebo narazil na hluchého partnera. Prečo to hovorím? Prvé kolo parlamentných volieb v Maďarsku predsa prebehlo a zodpovedajte mi, koľko je tam poslancov za národnostné menšiny v maďarskom parlamente zvolených podľa platného zákona, ktorý platí v Maďarsku a ktorý je tam už platný štvrté funkčné obdobie. Moja odpoveď je – ani jediný. Tak o čom hovoríte? O nejakom diplomatickom citlivom odkaze do Budapešti zo slovenskej strany? Veci treba nazývať pravými menami na pravom mieste a v pravý čas – žiadna diplomatická citlivosť. J. Migaš, predseda NR SR: Reakcia na faktické poznámky – pán poslanec Hort, nech sa páči.
Danko, Andrej, podpredseda NR SR (2024-01-10):
Pani poslankyňa Kalmárová.
Pročko, Jozef, poslanec NR SR (2023-12-14):
Dobre, takže poďme k rokovaciemu poriadku. Zase klamete a zavádzate a zase poviete, že vás urážam. Tým vás urážam, že vám hovorím, klamete a zavádzate? Klamete a zavádzate Slovákov. Hneď po voľbách idete zvyšovať daňové odvody, idete zvyšovať zdravotnícke odvody, idete ich odierať o všetko možné. Darmo sa usmievate, je to tak, je to tak. Vy tesne po voľbách, tesne po voľbách idete zrušiť špeciálnu prokuratúru a klamete a zavádzate tu, že chodíme žalovať. Veď Európska únia sama vám povedala, že nedostane Slovensko podporu. Ale tú podporu nedostane preto, že my tam chodíme žalovať, ale poznajú zlodeja Fica, poznajú, prečo to ide urobiť. Vedia, že zlodej Fico si ide zrušením špeciálnej prokuratúry zachrániť zadok a svoj a svojim nohsledom, tým obvineným, samozrejme, že idete zrušiť, idete zrušiť špeciálnu prokuratúru, a nielen Európska únia, ale celý svet to vníma. Dostali sme z agentúry zníženie ratingu, ale nie preto, že my chodíme žalovať, ale všetci poznajú toho Fica. Vy tu klamete ľudí, vy tu ľudí idete ožobráčiť a ešte si tu rozprávate svoje populistické klamstvá. Ja sa vás spýtam doplňujúcu otázku. Vy si myslíte, že toto Slováci chcú, že Slováci chcú zrušiť prokuratúru, ktorá zabezpečuje to, aby takí zločinci ako Fico skončili v base? Je toto podľa vás správne? Ďakujem.
Kollár, Boris, predseda NR SR (2021-05-03):
Pán poslanec Suja.
Kollár, Boris, predseda NR SR (2020-04-23):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nech sa páči, pán poslanec Susko. Jeden prihlásený do rozpravy.
V. Veteška, podpredseda NR SR: (2007-11-26):
Nech sa páči, pán poslanec Abrhan, a pripraví sa pán poslanec Frešo.
Paška, Pavol, predseda NR SR (2013-05-16):
Chcete reagovať pán poslanec Novotný? Nie. Takže pani poslankyňa Horváthová do rozpravy.
Blaha, Ľuboš, podpredseda NR SR (2024-06-12):
Na vaše vystúpenie evidujem, pani poslankyňa, dve faktické poznámky. Ako prvá sa prihlásila pani poslankyňa Zuzana Mesterová. Nech sa páči.
M. Hort, podpredseda NR SR: (2009-02-04):
Prerušujem rokovanie o tomto bode programu s tým, že k hlasovaniu pristúpime o 17.00 hodine. A teraz budeme pokračovať prvým čítaním o vládnom návrhu zákona o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov . Tento vládny návrh zákona je pod tlačou 890 a návrh na jeho pridelenie na prerokovanie výborom je v rozhodnutí č. 910. Vítam teraz ministra kultúry Slovenskej republiky pána Maďariča na rokovaní Národnej rady a žiadam ho, aby vládny návrh zákona uviedol. Nech sa páči pán minister.
Mihál, Jozef, poslanec NR SR (2015-06-24):
Ďakujem. Na pani kolegyňu Mezenskú reagovať neviem, pretože hovorila nie na mňa, ale na pána poslanca Hlinu. A k pani kolegyni poslankyni Tomanovej chcem povedať toľko, že vy ste vlastne v tej prvej časti svojho vystúpenia, neviem, ale ja som to, moje uši to počuli tak, že ste mi dali nepriamo za pravdu. A posunuli ste tú debatu na zákon o hmotnej núdzi. Jednoducho poberateľ dôchodku, ktorý nemá tridsať odpracovaných rokov, bude stále v systéme hmotnej núdze a pri nízkom dôchodku bude mať doplatok cez systém v hmotnej núdzi. A v tomto systéme sa zase nerozlišuje medzi sporiteľom, nesporiteľom, sú na jednej lodi. Čiže to je vlastne ďalší dôkaz toho, že zákon o minimálnom dôchodku bol prijatý nesprávne, je nespravodlivý. Pretože všetky iné zákony v tejto republike, všetky iné zákony okrem minimálneho dôchodku neznevýhodňujú sporiteľa, ani zákon o vianočnom dôchodku, ani zákon o hmotnej núdzi, skrátka žiadny, žiadny. Jedine ten § 82a, či ktorý to je, v zákone o sociálnom poistení, minimálny dôchodok, tam sa stretávame s brutálnou diskrimináciou sporiteľov, pretože vám to v danom čase nevyhovovalo do noty pri otvorení druhého piliera.
Bubnár, Jozef, poslanec NR SR (2020-07-24):
Ďakujem pekne za slovo. Ja som veľmi taký zmierlivý typ človeka, ja naozaj nechcem, pán Blanár, nič vyťahovať, ja len chcem sa s vami fakt tak porozprávať jak chlap s chlapom, však jak sa na vás pozerám aj spredu, aj zboku, vyzeráte naozaj ako inteligentný človek a ja nerozumiem, prečo stále vyťahujete, že trináste dôchodky, že táto vláda nechce dať ľuďom trináste dôchodky. Moja zmierlivá duša naozaj dnes dostáva s roxorom po chrbte (povedané so smiechom), ale každopádne, pán Blanár, ja vám to skúsim povedať takto. Pred desiatimi rokmi som sa ženil, však vždy som bol dobrodruh (zasmiatie sa rečníka), ale my sme sa s manželkou rozhodli, že si budeme aspoň po tisíc eur ročne šetriť a raz, možno o päť rokov, si pôjdeme na nejakú vysnívanú dovolenku. Život sa nám vyvinul tak, že naša prvorodená dcérka v troch rokoch začala strašne krívať a diagnostikovali jej takú veľmi vážnu chorobu, ktorá sa volá Pertes, a všetky naše plány sa razom zmenili. Myslíte si, že sme tých 4-tisíc eur využili na dovolenku? Nie. Museli sme to minúť na kúpele, doktorov, medikamenty a všetko možné. Viete, svet sa od marca ocitol v takom Pertese, volalo sa to COVID, spadli všetky svetové ekonomiky a plány, ktoré sme mali, možno aj tie trináste dôchodky, za ktoré by som prvý hlasoval, všetko sa zrútilo, naše sny, naše túžby, na ktoré sme si sporili, ako domček z karát. Ja práve, naopak, obdivujem Milana Krajniaka, obdivujem Eda Hegera, ktorí aj v tomto ekonomickom marazme, v tejto agónii dokázali predsa nájsť cestu, ako sa dostať aspoň k nejakej ekvivalentnej zložke. Takže práve naopak, pán Blanár, ja si myslím, že je za čo ďakovať našim ministrom aj v téme trináste dôchodky. Toľko len som chcel povedať, ďakujem pekne. (Potlesk.)
Petrák, Ľubomír, poslanec NR SR (2016-04-22):
Ďakujem pekne za slovo. Vážený pán kolega, ja chcem vysoko oceniť váš prejav v oblasti kultúry. A teda je to také symptomatické, keďže ste hovorili o kultúre. Ten prejav bol aj kultúrny, mal aj obsah, mal aj formu. A tak to má byť. Na rozdiel od toho, čo tu zaznievalo predtým, aj keď musím zase objektívne povedať, že vcelku z väčšiny hodnotím túto diskusiu k programovému vyhláseniu vlády ako vecnú, tak zaznievajú tu aj veci, ktoré sú veľmi kontroverzné, a zaznelo aj v niektorom z vystúpení, že ak by sme neboli v politickom kolbišti, tak by sme sa rozumeli. Ja si osobne myslím, že je konečne potrebné v prospech veci pomenovávať veci tak, ako sú, napriamo, pomenovávať problémy, spôsoby riešenia a dohodnúť sa, ako môžeme pomôcť, aby aj oblasť kultúry napredovala. To politické, ktoré je, je hlasovanie, ktoré bude nakoniec. Nikto nepredpokladá, že opozičná politická strana v pléne Národnej rady Slovenskej republiky bude hlasovať za programové vyhlásenie vlády a za vyslovenie dôvery vláde týmto svojím hlasovaním, ale každá politická strana, ktorá má záujem na riešení problémov, môže sa racionálne vyjadrovať a pomenovávať vecné problémy, na ktorých sa vieme dohodnúť, a môže byť súčinná pri ich plnení. Preto vysoko oceňujem opätovne vaše vystúpenie, ktoré dávalo tomuto dostatok podnetov alebo, ak chcete, nahrávok na smeč, aby aj druhá strana barikády mohla zmysluplne a aktívne zareagovať. Ďakujem.
P. Paška, predseda NR SR: (2009-06-24):
(Hlasovanie.) 143 prítomných, 82 za, 61 sa zdržalo. Návrh uznesenia sme schválili. Pani poslankyňa Laššáková teraz bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti, takzvaný Notársky poriadok. Je to tlač 1013.
Žiga, Peter, podpredseda NR SR (2024-06-12):
Ďakujem pekne, pán spravodajca. Otváram všeobecnú rozpravu, do rozpravy som nedostal žiadnu písomnú prihlášku. Opýtam sa ešte okrem toho, či pani navrhovateľka vystúpi, či sa chce niekto prihlásiť do rozpravy ústne. Nie je tomu tak, dávam priestor pani navrhovateľke.
Hrnčiar, Andrej, podpredseda NR SR (2018-06-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto, takže vyhlasujem rozpravu za skončenú. Chce sa vyjadriť niekto? Asi nie, keďže rozprava nebola, takže prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Miroslava Beblavého, Viery Dubačovej a Kataríny Macháčkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona má tlač 1039. Návrh na jeho pridelenie na prerokovanie výborom je v rozhodnutí č. 1088. Dávam slovo poslankyni Kataríne Macháčkovej, aby návrh zákona uviedla.
Kuffa, Štefan, poslanec NR SR (2012-11-29):
Ďakujem za slovo, vážená pani ministerka, vážená pani predsedajúca, milí kolegovia, kolegyne, no zníženie odvodov o sedemdesiat miliónov za poistné, ktoré má zaplatiť štát, myslím si, nie je to dobrá cesta, tak ako tu už kolegovia aj spomínali, že nadmerné zvyšovanie odvodov alebo daní naozaj vyvoláva úplne opačný efekt. Aj zamestnávatelia, ľudia sa budú správať, ako nezaplatiť. Neúmerné zaťaženie vyvoláva práve to, že ľudia nezaplatia vôbec. A to je ten problém. Naozaj ide o to, aby sme aj my vám, ak vôbec o to stojíte, tak poradili, aby ste nešli touto cestou. Toto nie je cesta. Tá solidarita sa vytvára naozaj iným spôsobom. Za jedných štát nezaplatí alebo zaplatí menej a druhých zaťažíme neúmerne viac, nebudete mať ani jedno, ani druhé. Ďakujem.
Muňko, Dušan, poslanec NR SR (2023-02-03):
Pán podpredseda, veľmi správne si to vystihol. Ja tiež podporujem tento zákon, samozrejme, s tými úpravami, ktoré sú. Ale pokiaľ, aj za to som proste, že pokiaľ sa dohodnete s pánom Blanárom, že to tam vypadne v druhom čítaní, proste tak môžeme sa o tejto téme baviť. Úplne hovorím a nahlas, že vy ste koľko razy kričali, keď my sme zvýšili o 50 % prácu v sobotu, nočné práce. A ešte sa vrátim k záchranárom. Záchranárov je málo a dávam za pravdu každému, kto by tu povedal, že aby som zvýšil, nie o, o sto percent, niekde aj viac, páni. A hlavne v sobotu, v nedeľu záchranárom, ktorí jednoducho sú. Ale špecificky, pokiaľ sa týka obchodov, som za, aby boli proste každú nedeľu zavreté. My musíme našich ľudí naučiť, naučiť oddychovať. Viete, mňa strašne mrzí, keď beriem ako aj naši ľudia, ktorí chodia na dovolenky, miesto toho, aby oddychovali, tak večer začnú chodiť po obchodoch. Je to mentálne v našich, v našich osobných hlavách a nijak ináč ich neodnaučíme, tak ako to spravili na, hlavne západné krajiny, ktoré proste jednoznačne v sobotu do šiestej a v nedeľu zatvorili. Ľudia sa naučia tak, ako sa každý naučí, čo potrebuje.
Zmajkovičová, Renáta, podpredsedníčka NR SR (2012-05-15):
Pán Sulík, nech sa páči s reakciou.
Pročko, Jozef, poslanec NR SR (2023-12-05):
Ďakujem veľmi pekne. Úžasné bolo trafenie do čierneho, že toto divadlo, čo tu predvádza koalícia, je vlastne len divadlo, len zakrytie toho, že idú zrušiť špeciálnu prokuratúru. Toto nie je obhajoba Richarda Sulíka, ale oni, oni ukazujú na Richarda Sulíka, že urobil kšeft a oni všetci 79 idú hlasovať za zrušenie špeciálnej prokuratúry, aby vlastné kšefty, ktoré sú vyšetrované, zrušili. Toto divadlo, čo tu predvádza 79 Alibabových zbojníkov, je čistá fraška, čistá fraška. Mňa veľmi mrzí jedna vec, že Richard Sulík naozaj povalil vládu, ktorá bojovala proti korupcii. A Richard Sulík, to obyvatelia Slovenska nevidia, ale veľakrát tu prišiel za Robertom Ficom, koordinovali sa, kamošili sa, riešili veci spolu a teraz mu Robo Fico vrazil nôž do chrbta. Mňa tiež viacej mrzí komunikácia Richarda Sulíka s Haščákom, mňa viacej mrzí to, že Richard Sulík napísal Haščákovi, že mohol by si Janke za jej nadprácu dať vo svojom časopise nejaký dobrý promočlánok, mňa to viacej mrzí, ako to, že Richard Sulík svojou neschopnosťou pripravil Slovensko o nejaké peniaze, ktoré, to nie je obhajoba, že to je menšie zlo, ale toto ma viacej mrzí, pretože ten Haščák, ten Haščák urobil oveľa viac vecí, ktoré, za ktoré by mal byť človek potrestaný. Ďakujem, Igor, trafil si úplne do čierneho. (Potlesk.)
M. Hort, podpredseda NR SR: (2007-09-12):
V súlade s dohodou o hlasovaní v Národnej rade prerušujem rokovanie o tomto bode programu a budeme o ňom hlasovať o 11.00 hodine. Ďakujem, pán minister, ďakujem, pán spravodajca. Skôr ako pristúpime k ďalšiemu bodu, dovoľte mi, aby som, dnes je taký pekný deň, aby som zavinšoval všetkým Máriám a špeciálne tu v Národnej rade Márii Sabolovej pevné zdravie a ako sa hovorí, mám informáciu, že pani Sabolová je jediná Mária v Národnej rade, takže pevné zdravie a (potlesk) ako sa hovorí: Na Habure veľa Božieho požehnania do každého dobrého namáhania. Všetko dobré ešte raz. Teraz pristúpime k ďalšiemu bodu nášho schváleného programu, ktorým je vládny návrh zákona o investičnej pomoci a o zmene a doplnení niektorých zákonov . Tento vládny návrh zákona ste dostali ako tlač 367. Návrh na jeho pridelenie na prerokovanie výborom máte v rozhodnutí č. 371. Prosím teraz ministra hospodárstva Slovenskej republiky pána Ľubomíra Jahnátka, aby vládny návrh zákona uviedol. Pán minister, nech sa páči, máte priestor na úvodné slovo.
Kučera, Karol, poslanec NR SR (2023-02-08):
Rišo, tak ďakujem ti veľmi pekne. Ja sa vyjadrím k tomu bobku, pretože naozaj tuto teraz mi nahrali na smeč ako neskutočne. Takže áno, si, si aj spomínal, že vyzbieral som ten šanón podporných stanovísk, či už ministerstva zdravotníctva, obrany, vnútra, kde sa vyjadrili jasne, že, že podporujú navýšenie časovej dotácie. Mali sme uznesenie školského výboru, kde aj vlastne opoziční poslanci podporili toto stanovisko a závery z týchto konferencií. A viete, čo urobil pán exminister Gröhling? Proste ani nebol ochotný odpovedať v stanovenom termíne 30 dní. Takže takýto bobek na to hodil, dosť veľký. A jediný človek z tých vrcholných politikov, musím povedať, ktorý naozaj sa snaží nám vyjsť v ústrety a snaží sa nám pomôcť v tejto tém presadiť, je práve Igor Matovič. To znamená, že naopak, on bol ochotný, by som povedal, túto nesystémovú vec od, od SaS-ky podporiť. To znamená, nesystémovú vec navýšenia štátneho rozpočtu o 14 miliónov smerom na prvý stupeň. A keďže sa tvorí nový štátny vzdelávací program, tak jasne všetci povedali, že nie je to ani v súlade s programovým vyhlásením vlády, kde nemáme rozširovať ďalšie hodiny. Takže touto cestou proste sme sa nakoniec nevydali, pretože to nie je správne. A to je vidno, že proste čo, čo SaS-ka tam presadzuje, radšej, hovorím, sexuálnu výchovu ako zdravie a pohyb detí. (Reakcia z pléna.)
Poliačik, Martin, poslanec NR SR (2018-02-06):
Ďakujem veľmi pekne. Pán poslanec, vy kde ste boli doteraz? Vážne, seriózne a zodpovedne (vyslovené s pobavením)?! Toto poviete pri tom, ako sa sem dostal tento zákon? To je, akože, vy si z nás robíte srandu. A bez toho, aby sme povedali, že aký bude koniec? Lebo ja som bol teda účastný tejto diskusie od roku 2011 každý rok. A tých nápadov, že aj dobrých, aj zlých tu bolo mrte. Boli ľudia, ktorí, ja som hovoril, že dobre, keď sa nevieme dohodnúť, dajme, že pevnú sumu a nech sa valorizuje o infláciu každý rok. Boli ľudia, ktorí povedali, dobre, tak aby to nebol trojnásobok, aby nebol príliš veľký skok cez tie otvorené nožnice, tak dajme, dajme tomu, 2,7 a odtiaľ nech už sa to zvyšuje normálne ako hovorí zákon. Boli ľudia, ktorí nastavovali lineárne zvýšenie. Potom tu bol vzorec Mira Beblavého, ktorý sa cez zdanenie paušálnych náhrad priblížil normálnym platom. Ale to bola tá normálna diskusia. Ale do toho vždycky prišli dvaja kohúti Robert Fico a Igor Matovič a spravili z toho frašku každý rok. Kde bola SNS vtedy? Kde bol pán Hrnko, ktorý rok obiehal ľudí, aby sa zákon nejakým spôsobom riešil a nakoniec sa jeho návrh ani nedostal do parlamentu? Veď to je vaše maslo na hlave! Ficových vlád, desať rokov a tohto parlamentu, ktorý nebol schopný vyriešiť si svoj základný platový problém. Zákon o poslancoch, zákon o platoch, to všetko tu už malo byť dávno hotové. A my teraz po roku a pri takto fraškoidnom zákone, kde sa porušilo úplne všetko, čo sa dá, ideme rozprávať, že je to daň za pasivitu v minulosti a že to musíme vážne, seriózne a zodpovedne spraviť. To si robíte sra... (Prerušenie vystúpenia časomerom.)
Kollár, Boris, predseda NR SR (2022-05-05):
S ďalšou faktickou pán poslanec Jarjabek, nie je prítomný. Pán poslanec Šutaj Eštok.
Miškov, Juraj, poslanec NR SR (2012-07-26):
Ďakujem veľmi pekne. Vážený pán predseda, vážený pán minister, vážení kolegovia, kolegyne, na začiatok by som chcel povedať, že tieto dvojičky, o ktorých tu hovoril pán poslanec Mikuš, mohli byť schválené už v minulom volebnom období, ak by sa nestali nástrojom politickej pomsty zo strany ich klubu. Chcel by som povedať na začiatok, tak ako som povedal už v prvom čítaní, že zákon o energetike je dobrý zákon, ide o kvalitnú transpozíciu smerníc v rámci tretieho energetického liberalizačného balíčka a na 99 % je to identický zákon, ktorý som predkladal v minulom volebnom období ako minister ešte ja. To 1 % tvoria legislatívno-technické zmeny alebo prípadné zmeny, ktoré nie sú obsahovo nijako významné. Chcel by som z tohto miesta oceniť snahu pána ministra o zachovanie kontinuity v oblasti energetickej politiky a pevne verím, že si pán minister osvojí aj pozmeňovacie návrhy k zákonu o regulácii v sieťových odvetviach, ktoré predloží v pléne môj kolega pán poslanec Martin Chren. Niektoré z pozmeňujúcich návrhov predložil aj pán spravodajca, resp. zmeny, ktoré sme kritizovali v 1. čítaní v zákone o regulácii v sieťových odvetviach, boli zapracované do tých pozmeňujúcich návrhov a ja som veľmi rád, že z tohto zákona vypadli perfídnosti ako 130 či 140-tisícové odstupné, 2 platy a kompetencie predsedu regulačného úradu vysoko nad rámec smerníc Európskej únie. Takže toto všetko oceňujem, nebudem k tomu bližšie hovoriť, pretože k zákonu o regulácii v sieťových odvetviach, ako som povedal, vystúpi môj kolega pán poslanec Chren. Chcel by som povedať iba jednu vec, že v prípade, že budú nami predložené pozmeňovacie návrhy plénom schválené, tak poslanecký klub SaS bude hlasovať nielen za zákon o energetike, tak ako tu urobil už v prvom čítaní, ale zahlasujeme aj za zákon o regulácii v sieťových odvetviach. Ako som povedal, v prípade, že tie pozmeňovacie návrhy budú plénom schválené. Nebudem dlhšie hovoriť, na záver mi len dovoľte teda poďakovať pánovi ministrovi za predložené návrhy a chcel by som takisto poďakovať z tohto miesta pánovi ministrovi aj za vyslovovanie nesúhlasu v prípade predkladaných návrhov z dielne jeho kolegov, chcel by som poďakovať v mene všetkých zamestnávateľov, podnikateľov malých, veľkých, živnostníkov, pretože pán minister ako minister hospodárstva predstavuje akýsi maják, také svetielko nádeje pre všetkých podnikateľov, ktorí to, bohužiaľ, v prípade vlády Roberta Fica nemajú vôbec na ružiach ustlané. Takže chcel by som ti, pán minister, ešte raz poďakovať, držím ti palce v boji s týmito tvojimi rezortnými kolegami a pevne verím, že neopustíš cestu, ktorú si si predsavzal. Koniec koncov pochádzaš z prostredia zamestnávateľského, prostredia podnikateľského a pevne verím, že budeš, tak ako si deklaroval, robiť všetko preto, aby nedošlo k zhoršovaniu podnikateľského prostredia, a v tomto ti, pán minister, držím palce. Ďakujem. (Potlesk.)
Laurenčík, Milan, podpredseda NR SR (2021-05-28):
Máte zastavený čas.
Paška, Pavol, predseda NR SR (2013-09-25):
(Hlasovanie.) 128 prítomných, 77 bolo za, 25 proti, 26 sa zdržalo. Schválili sme novelu zákona o rokovacom poriadku. Poprosím pána poslanca Fedora, aby uviedol hlasovanie o návrhu uznesenia Národnej rady k správe výboru pre obranu a bezpečnosť o stave použitia informačno-technických prostriedkov za I. polrok 2013. Je to tlač 605. (Hlasovanie o správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2013 , tlač 605.)
Kollár, Boris, predseda NR SR (2022-05-03):
Pán kolega, veď sme už na konci, ak si všímate, že už je tam iba v rozprave pán Mazurek, ten nie je... (ďalšie slová odzneli mimo mikrofónu), a mám tunák päť faktických. Takže s prvou vystúpi pán Čepček, potom pán Jarjabek, Kuffa, Kuffa, Kočiš a potom bude mať slovo v rozprave pán Mazurek. Tak nech sa páči, pán poslanec Čepček, máte slovo.
Pellegrini, Peter, predseda NR SR (2024-01-26):
Nech sa páči.
Číž, Miroslav, doterajší podpredseda NR SR (2010-07-08):
Pán poslanec Richard Raši.
Jurinová, Erika, podpredsedníčka NR SR (2014-05-14):
Pani poslankyňa Tomanová, aj keď teda nebola, videla som, že sa hlásila.
Blanár, Juraj, podpredseda NR SR (2020-11-25):
Na vaše vystúpenie evidujem tri faktické poznámky. Ako prvá pani poslankyňa Drábiková. Nech sa páči.
Hraško, Igor, poslanec NR SR (2013-06-04):
Ďakujem pekne, pani predsedajúca. V rozprave vystúpil 1 poslanec, pán Jozef Viskupič, nepredložil žiaden procedurálny návrh, preto vás poprosím, aby ste dali hlasovať o tom, že sa Národná rada uzniesla na tom postúpiť zákon do druhého čítania.
Nicholsonová, Lucia, podpredsedníčka NR SR (2016-05-18):
Pán poslanec Panáček, chcela by som vás poprosiť, nestačí, keď sa pri telefonovaní otočíte chrbtom, stále je to počuť. Ďakujem. Boli sme v písomnej časti rozpravy. Pán predkladateľ sa prihlásil v zmysle rokovacieho poriadku. Otváram teraz ústnu časť rozpravy. Pýtam sa, či sa chce niekto prihlásiť. Jeden pán poslanec, pán poslanec Viskupič. Končím možnosť prihlásenia sa do rozpravy. Nech sa páči, pán poslanec, máte možnosť vystúpiť.
Martvoň, Anton, poslanec NR SR (2012-09-12):
Pán predseda, nikto sa neprihlásil do rozpravy. Pri tomto zákone nebol predložený žiadny procedurálny návrh, preto vás poprosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku, prerokovať predložený vládny návrh zákona v druhom čítaní.
B. Bugár, podpredseda NR SR: (2002-04-10):
J. Klemens, poslanec: Ďakujem za možnosť vystúpenia. Vážený pán predsedajúci, vážené kolegyne a kolegovia, som jedným z piatich predkladateľov predmetného návrhu zákona o obchodných reťazcoch. Preto dovoľujem si na jeho podporu krátke vystúpenie. Už vlani pri prerokúvaní novely vládneho zákona o ochrane hospodárskej súťaže som vo svojom vystúpení upozornil na nutnosť riešiť problematiku super- a hypermarketov čiže obchodných reťazcov, ktoré v súčasnosti nekontrolovane, ale zato systematicky a dominantne určujú podmienky obchodovania na Slovensku, kde vytvárajú podmienky monopolu, čím dochádza k zneužívaniu ich ekonomickej sily. Vtedy som chcel, ale i teraz chcem za predkladateľov povedať, nie sme proti obchodným reťazcom. Sú všade na svete. Tak prečo by nemali byť aj u nás, v Slovenskej republike? Ale všade na svete majú zákonom stanovené pravidlá podnikania a trhu a o to ide aj nám predkladateľom. Podotýkam ešte raz, a to zdôrazňujem, neprekážajú nám obchodné reťazce, ale prekáža nám ich neštandardné a neseriózne správanie. Prax, aspoň za agrorezort ukazuje, že ide hlavne v naprostej väčšine o komisionálny predaj, o vynucovanie si rôznych zliav, tzv. zalistovacích poplatkov, zlacnených dodávok na predajné akcie, na náklady dodávateľa, naskladňovanie tovarov do regálov a vyskladňovanie tovaru nepredaného, ako i rad ďalších, neserióznych opatrení včítane evidentného porušovania zákona č. 180/1998 Z. z. o poľnohospodárstve nerešpektovaním 30-dňovej platobnej lehoty. Všetky uvedené nedostatky predkladaný návrh zákona zakazuje. Okrem odstránenia nedostatkov navrhujeme v zákone, aby tovary a výrobky, ktoré dokážeme na Slovensku vyrobiť a zabezpečiť z vlastnej produkcie, tvorili 70 % z predaja predmetného tovaru, resp. výroby. Vážené kolegyne a kolegovia, predkladatelia zákona o obchodných reťazcoch, pokiaľ dáte súhlas na jeho prerokovanie v druhom čítaní, prijmú všetky dobre mienené rady, vylepšenia a doplnky, aby cieľ – stanoviť v Slovenskej republike zákonom pravidlá podnikania a trhu obchodných reťazcov – sa splnil. Je mi len ľúto, že takto dôležitý zákon nepredložila vláda, ale my poslanci. Ďakujem za pozornosť.
Baláž, Radovan, poslanec NR SR (2019-06-18):
Ďakujem pekne za slovo, pán predsedajúci. Vážený pán minister, vážené kolegyne, kolegovia, dovoľte mi ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona o zaručenej elektronickej fakturácii a centrálnom ekonomickom systéme a o doplnení niektorých zákonov (tlač 1432). Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Návrh, Národná rada uznesením č. 1763 z 10. mája 2019 pridelila vládny návrh zákona o zaručenej elektronickej fakturácii a centrálnom ekonomickom systéme a o doplnení niektorých zákonov na prerokovanie týmto výborom: výboru pre financie a rozpočet, ústavnoprávnemu výboru a výboru pre hospodárske záležitosti. Zároveň určila výbor pre financie a rozpočet ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K tomuto vládnemu návrhu zákona zaujali výbory Národnej rady nasledovné stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet a ústavnoprávny výbor. Výbor pre hospodárske záležitosti neprijal uznesenie, nakoľko nezískal potrebný súhlas nadpolovičnej väčšiny prítomných členov výboru. Gestorský výbor odporúča o návrhoch výboru Národnej rady, ktoré sú uvedené v spoločnej správe, hlasovať takto: o bodoch spoločnej správy 1 až 10 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov o prerokovaní vládneho návrhu zákona o zaručenej elektronickej fakturácii a centrálnom ekonomickom systéme a o doplnení niektorých zákonov bola schválená uznesením gestorského výboru č. 448 zo dňa 18. júna 2019. Zároveň ma týmto uznesením poveril za spoločného spravodajcu, aby som na schôdzi Národnej rady pri prerokovaní tohto návrhu zákona predkladal návrhy v zmysle príslušných ustanovení z rokovacieho poriadku. Pán predsedajúci, prosím, otvorte všeobecnú rozpravu.
Richter, Ján, minister práce, sociálnych vecí a rodiny SR (2017-05-09):
Pani poslankyňa, rád by som na vás reagoval, pretože tu nehrozí nejaký problém tzv. prechodného obdobia, na ktoré, ho zabudol kolega Kaník v tom 2004. roku. My tu máme dva nosné termíny, 1. október 1988 a 1. január 2004, jedna kategória starodôchodcov posudzovaná do toho obdobia a ďalšia kategória do ďalšieho obdobia. To znamená, tu absolútne nehrozí takýto problém, nehovoriac o tom, že tá kategória starodôchodcov od toho 1. októbra ’88 až do konca decembra 2003 ide byť individuálne prerátaná, to znamená detailne, klasicky, jak sa to robilo možno na začiatku 20. storočia. Vyberú sa konkrétne dôchodkové listy a presne každý jeden individuálne bude prepočítaný, to znamená, nevidím takýto problém, ktorý by tu mal hroziť teraz z tejto kategórie. A ešte raz, očakávam vašu prítomnosť na ministerstve, som presvedčený, že si veci vysvetlíme. Ďakujem.
Šimečka, Michal, podpredseda NR SR (2024-06-26):
Ďakujem. Pán poslanec Saloň, nech sa páči.
Nachtmannová, Oľga, poslankyňa NR SR (2014-11-10):
Ďakujem za slovo. Pán poslanec Kaník, dobre že ste mi dali ešte priestor, aby som dokončila, pretože som nemala dostatok času, keďže vaši súpútnici začali okamžite kričať, ako som niečo povedala, takže v tom Forbese bolo napísané, prečo ho považujú za najmocnejšieho muža sveta, že „je to človek, ktorý má zvládnutú logiku medzinárodných vzťahov“. Tak to dovysvetľujem. A samozrejme je tam množstvo faktov, ktoré tu nemôžem ďalej rozvíjať. Možno si spomeniete na posledné vyjadrenia Helmuta Khola konkrétne o Putinovi. Ale ešte raz, ja nie som tu na to, aby som obhajovala Putina. Ale chcem povedať o tom, že nemôžme hádzať síru na niečo a tvrdiť, že to je nejaká putinovská demokracia. Toho človeka, ten človek má podporu 80 % obyvateľstva. Ak ste demokrat, tak viete, čo to znamená demos kratos – vláda ľudu. Ľud si ho vybral. Tak, prepáčte, potom o čom je demokracia? A ďalej, hovoríte, že všetko je na osobných útokoch. A čo ste tu predviedli vy? Vy ste sa priamo k nám vyslovili, že my sme určite neboli v uliciach. Tak sa veľmi mýlite. Ja osobne som od prvého dňa bola. Bola som mladá žena a bola som na všetkých mítingoch. Čo tu do toho pletiete rodinu? Ja by som veľmi rada videla, kto boli vaši rodičia. Ísť až do takýchto dimenzií. Ale vy ste to začali. A ja som v živote mojich rodičov, ani starých rodičov v strane nemala. Ja by som rada videla, či vy ste nemali. A poviem vám z vlastnej skúsenosti. Mnohí moji spolužiaci, ktorí boli kovaní nomenklatúrnici, nie radoví komunisti, po roku ´89 sa z nich stali kovaní pravičiari. Mňa svojho času oslovil bývalý člen ÚV KSS, ktorý hneď po prevrate preskočil do totálne pravicovej strany, a keďže ja som bola sociálna demokratka, povedal mi posmešne: vy sa neviete v živote zariadiť. Áno, tak to je. Rozlišujme medzi čestnými komunistami a nomenklatúrnikmi. (Potlesk.)
Grendel, Gábor, podpredseda NR SR (2022-10-05):
Záverečné slovo – pán spravodajca.
Belousovová, Anna, poslankyňa NR SR (2010-08-04):
Ďakujem. Ak dovolíte budem len jednou vetou reagovať na tie osobné útoky od koaličných poslancov mužov. Ja, vážení páni poslanci, pri takýchto útokoch vás všetkých nazývam ako imitácie mužov. Čiže moja reakcia je taká, že z vašej strany vy ste pre mňa imitácie mužov, ktorí si liečia svoje detské traumy zo školy a z učiteliek tým, že keď nemáte argumenty, tak vždy mi tu oplieskavate podľa vzoru veľkého Bugára o hlavu to, že som učiteľka. Chcela by som poprosiť pani premiérku, keďže je tiež kolegyňa učiteľka a žena, aby usmernila koaličných poslancov, aby sa správali ako muži k ženám dôstojne. To je všetko. Ďalej by som chcela reagovať z koalície jedine na tých, ktorí hovorili k veci. A bolo ich málo. Chcem poďakovať za pokojný a zmysluplný príspevok pánu poslancovi Ďurkovskému, pretože naozaj prioritný pre nás je záujem ľudí. Ja mám ale iné názory. Čiže nepodporím programové vyhlásenie, ale komunikáciu v parlamente, dialóg si predstavujem tak, ako ste sa vy o to snažili. Pán poslanec Fronc, ja som hovorila nie o zmierlivosti k totalitným režimom, tam zmierlivosť nikdy nie je, ale ku komunikácii. Pozrite si helsinskú zmluvu. Pán Matovič, akože ja si vás teraz budem predstavovať, dúfam, že sa toho zmocnia aj karikaturisti, ako veľkého inkvizítora, ktorý tu stojí, apage, satanas!, strháva môj kríž. Viete, s vami sme tá pýcha. Už som jednému politikovi povedala, pýcha peklom dýcha. A vy ste človek, ktorý by sa mal liečiť, pretože jednoducho mieru mojej viery posúdi Najvyšší. Vy už si to dajte vytĺcť lekárom, sú na to dobré tabletky, vy nie ste Pán Boh. (Smiech v sále a potlesk.) Ďakujem za príspevok pani Tkáčovej, ale ja mám názory iné.
Hrnčiar, Andrej, podpredseda NR SR (2018-02-13):
Vyhlasujem všeobecnú rozpravu za skončenú a vyhlasujem prestávku. Prerušujem rokovanie o tomto bode programu a vyhlasujem prestávku do hlasovania. (Prestávka.) (Po prestávke.)
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Grendel.
Paška, Pavol, predseda NR SR (2013-09-03):
(Hlasovanie.) 144 prítomných, 111 za, 31 sa zdržalo, 2 nehlasovali. Schválili sme po opätovnom prerokovaní zákon č. 223 o odpadoch, á, pripomienku, pardon, prepáčte. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a teraz záverečné hlasovanie.
P. Hrušovský, podpredseda NR SR: (2001-10-04):
Pýtam sa pána spoločného spravodajcu, či sa chce vyjadriť k rozprave. Nie. Prosím všetkých pánov poslancov, aby sa dostavili do rokovacej sály, budeme hlasovať o návrhu ústavného zákona, ktorého predkladateľom je pán poslanec Langoš. Panie poslankyne, páni poslanci, prosím, prezentujme sa, nakoľko ideme hlasovať o návrhoch, ktoré majú ústavný charakter. Prosím, aby páni poslanci, netelefonovali v rokovacej sále. Pán poslanec Kotian. Prezentujme sa. (Hlasovanie.) Prítomných 63. Národná rada nie je schopná prijímať uznesenia k ústavnému zákonu. Prerušujem rokovanie. (Hlasy z pléna.) Treba 90 ľudí. Prezentujme sa, páni poslanci. (Hlasovanie.) Prítomných 84. Prerušujem rokovanie o tomto bode programu. Ďakujem pánovi navrhovateľovi, pánovi poslancovi Volfovi. Páni poslanci, teraz by sme pristúpili k hlasovaniu ešte o jednom bode programu. Prosím pána podpredsedu vlády Fogaša, pána poslanca Hóku, aby zaujali miesta určené pre navrhovateľov a spravodajcov, pristúpime k hlasovaniu o vládnom návrhu zákona o patentoch, dodatkových ochranných osvedčeniach a o zmene a doplnení niektorých zákonov (patentový zákon). Dostal som doručené uznesenie výboru pre hospodárstvo, privatizáciu a podnikanie, ktorý bol určený ako gestorský výbor, ktorý vo svojom uznesení konštatuje, že námietka podpredsedu vlády Slovenskej republiky k bodu 54 spoločnej správy je oprávnená, lebo navrhovaná úprava je nad rámec vládneho návrhu zákona, pričom gestorský výbor súhlasí s vypustením bodu 54 zo spoločnej správy a odporúča Národnej rade o tomto bode nehlasovať. Prosil by som teraz, aby v súlade s týmto uznesením pán spoločný spravodajca dal hlasovať o jednotlivých bodoch zo spoločnej správy, tak ako sú uvedené v bode V. L. Hóka, poslanec: Ďakujem, pán predsedajúci. Čiže na základe rozhodnutia a spoločnej správy gestorského výboru odporúčam, aby Národná rada hlasovala tak, ako je to uvedené v spoločnej správe, čiže o bodoch 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 40, 41, 43, 44, 45, 46, 47, 48, 49, 50, 51, 52, 53 a 55 aby hlasovala spoločne s návrhom schváliť ich.
Laššáková, Jana, podpredsedníčka NR SR (2015-09-22):
Ďakujem pekne, pán spravodajca. Zaujmite miesto určené pre spravodajcov. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu o tomto bode za skončenú a prerušujem rokovanie o tomto bode programu. Ďakujem pekne, pán predseda, pán spravodajca. Teraz pristúpime k balíku zákonov, ktoré bude predkladať minister dopravy, a pristúpime k prvému čítaniu o vládnom návrhu zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci v znení neskorších predpisov. Vládny návrh zákona je uverejnený ako tlač 1734. Návrh na jeho pridelenie na prerokovanie výborom je v rozhodnutí č. 1712. Poprosím ministra dopravy, výstavby a regionálneho rozvoja Slovenskej republiky Jána Počiatka, aby vládny návrh zákona uviedol. Pán minister, poprosím vás, aby ste prišli uviesť návrh zákona. Vyhlasujem krátku trojminútovú prestávku. (Prestávka.) (Po prestávke.)
Raši, Richard, poslanec NR SR (2020-03-25):
Ďakujem pekne. Musím sa, Erik, vrátiť k tvojmu vystúpeniu a ja teda sa veľmi teším na vystúpenie pani ministerky a na odpoveď na tvoju, moju otázku, ale aj na otázku nás všetkých. Keď si pozriete ten zákon, keď si pozriete vypustený bod a keď si pozriete ostatné body, myslíme si, že nie je možné jednoznačne vylúčiť sledovanie, nielen lokalizácia, ale sledovanie toho ostatného, telefonických hovorov, kto komu volá, SMS správu alebo v mailovej komunikácii. Očakávame, Erik, tak ako ty, aj ja očakávam od pani ministerky odpoveď jasnú. Jasnú odpoveď, pretože pokiaľ sa zúžením rozsahu zákona neodstránili tieto časti, teda pokiaľ sa neodstránili časti, ako je tu plénum o tom presvedčené, ako ste naznačili vo svojej reči, že sa nebudú sledovať kontakty, kto komu volá, kto komu esemeskuje, pokiaľ táto časť odstránená nie je, tak tento zákon je zákonom o špicľovaní. Nikto z nás nepochybuje o tom, že je dôvodné vedieť, kde sú ľudia v karanténe, kde sú ľudia, ktorí sa stretli s ľuďmi, ktorí sú v karanténe, alebo kde sa nachádzajú občania, ktorí sú pozitívni na koronavírus. Ale nepovažujem za dôvodné to, aby sa táto téma zneužila na to, aby ste sledovali vy, verejné zdravotníctvo, ktokoľvek iný alebo ktokoľvek, kto hekne v systéme Úradu verejného zdravotníctva, kto komu esemeskuje, kto komu telefonuje. Nesúvisí to so šírením tohto vírusu, ktorý, ako opakujem, je vírusom, ktorý sa prenáša kontaktom. Ďakujem pekne.
Nachtmannová, Oľga, poslankyňa NR SR (2014-11-09):
Ďakujem za slovo. Pán poslanec, v úvode svojho vystúpenia ste vlastne mali na mysli mňa, keď ste povedali, že sa dozvedeli informácie, ktoré čerpajú z pochybných portálov anonymných. Viete, bolo to ozaj spontánne. Pretože vy ste začali o tom, že koncom minulého týždňa sa zišli smeráci a proti vám začali spriadať a proti vášmu kandidátovi. Aj ja som si dala v tom momente do Googlu, do vyhľadávača, meno Gábor Grendel – krátenie daní, a tak som sa dostala k tomuto portálu. Mimochodom, nie je to žiadny anonymný portál. Prešla som ho, autori sú vždy riadne podpísaní, aj som si ich potom ďalej preverovala, fungujú ako reálne fyzické osoby, na rozdiel práve od vášho kandidáta pána Grendela, ktorý na rôznych anonymných stránkach si robí kampaň. Veľakrát som ho tam našla, na anonymných. Tak nehovorte, prešla som si všetko. Prešla som si aj vášho kandidáta, jeho stanovisko k danému, k danej výzve. A ďalej. To nie je len nejaké bohapusté obvinenie, ale veď tam je priamo preskenované v Topkách, to si môžme nájsť, teraz som si to otvorila, teda teraz, pred hodinou, tak je tam preskenované a takisto tam dátum nesedí. Ide proste o to, že na tom podľa vás anonymnom serveri, nebudem ho teda už menovať, bol uvedený dátum 28. septembra. A vy ste tu tvrdili, že to bolo len minulý piatok, pardon, 28. septembra. Tak toto mi tu nesedelo, toto som vám chcela tlmočiť. Nič iné za tým nebolo. A ešte raz, nejde o žiaden anonymný server. Ďakujem.
P. Paška, predseda NR SR: (2009-02-04):
(Hlasovanie.) 140 prítomných, 111 za, 2 proti, 25 sa zdržalo, 2 nehlasovali. Návrh zákona sme pridelili výborom a určili lehoty na jeho prerokovanie. Pán poslanec Lebocký uvedie hlasovanie v prvom čítaní o vládnom návrhu zákona o poľovníctve a o zmene a doplnení niektorých zákonov . Je to tlač 826.
Adamčík, Eduard, poslanec NR SR (2019-09-11):
Ďakujem za slovo, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na to, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona.
Ledecký, Vladimír, poslanec NR SR (2022-10-25):
Ďakujem pekne. Janka, len chcem povedať, že som sa toľko nových vecí o tebe dozvedel, že som rád, že tu sedím, lebo asi nemáme na tie osobné, osobné poznatky až toľko veľa času. Ale ja rozmýšľam nad tým, že tu nastala asi nová doba v tomto parlamente, že personálnu politiku obsadzovania výborov tu začali robiť nezávislí poslanci, ktorí sa potulujú tuná po parlamente kade-tade. A ja si všímam, že gargamelovia alebo takí zlí čarodejníci, zlí ľudia, ktorí sa tuná nachádzajú, vždy ožijú, keď sa jedná o tému obmedzovania práv žien, obmedzovania ľudských práv, obmedzovania práv menšín a tak ďalej a tak ďalej. Dnes si myslím, že sme mali prejednávať oveľa dôležitejšie zákony a neriešiť tuná to, čo napadlo pána poslanca Čepčeka niekedy večer, možno po treťom pive. Takže ja sa vôbec nestotožňujem s tým, že všetci predsedovia výborov by tu mali byť. Práve naopak, myslím si, že by sme mali tento čas venovať konštruktívnym debatám o konštruktívnych zákonoch, aby sa táto spoločnosť slovenská posunula ďalej. Ďakujem. (Potlesk.)
Kmec, Stanislav, poslanec NR SR (2019-02-08):
Zápisnica o výsledku tajného hlasovania o návrhu na voľbu člena Rady Rozhlasu a televízie Slovenska v oblasti televízneho vysielania, ktoré sa konalo 7. februára 2019. Na tajné hlasovanie o návrhu na voľbu člena Rady Rozhlasu a televízie Slovenska v oblasti televízneho vysielania bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady Rozhlasu a televízie Slovenska v oblasti televízneho vysielania všetci poslanci odovzdali hlasovacie lístky. Zo 132 odovzdaných hlasovacích lístkov bolo 10 neplatných a 122 platných. Podľa platných hlasovacích lístkov overovatelia zistili, že za - Ján Dianiška: hlasovalo za 2 poslanci, proti 82, zdržalo sa 38, - Jozef Chudík: hlasovalo za 68 poslancov, proti 31, zdržalo sa 23, - Miloš Mistrík: hlasovalo za 8 poslancov, proti 77, zdržalo sa hlasovania 37. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rady Rozhlasu a televízie Slovenska v oblasti televízneho vysielania zvolený Jozef Chudík. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Pellegrini, Peter, predseda NR SR (2023-11-15):
Pán poslanec Ferenčák, pán predseda výboru.